
Бүген Татарстан Республикасы Хөкүмәте Йортында узган киңәшмәдә Татарстан Республикасы Премьер-министры урынбасары – Татарстан Республикасы авыл хуҗалыгы һәм азык-төлек министры Марат Җәббаров республикада урып-җыю кампаниясе темплары турында хәбәр итте.

Киңәшмәне Татарстан Республикасы Рәисе Рөстәм Миңнеханов үткәрде. Чарада шулай ук ТР Премьер-министры Алексей Песошин да катнашты.

Бүгенге көндә торак төзелешенең еллык планы 87,8%ка үтәлгән. Абсолют мәгънәдә бу 2 млн 721 мең квадрат метр. Бу хакта ТР Хөкүмәте Йортында узган киңәшмәдә ТР төзелеш, архитектура һәм торак-коммуналь хуҗалык министры Марат Айзатуллин хәбәр итте.

Киңәшмәне Татарстан Республикасы Рәисе Рөстәм Миңнеханов үткәрде. Киңәшмәдә Татарстан Премьер-министры Алексей Песошин да катнашты.

Татарстан Рәисе Рөстәм Миңнеханов ТР Хөкүмәте Йортында узган республика киңәшмәсендә республикада җәйге савыктыру кампаниясенә йомгак ясады.

Республика Көне уңаеннан уздырылган чараларга 500 мең кеше килгән. Бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы Рәисе Рөстәм Миңнеханов хәбәр итте.

Бүген республиканың барлык шәһәрләрендә һәм районнарында яңа уку елы башлануга багышланган тантаналы линейкалар узды. Быел мәктәпләргә 511 меңнән артык бала китте, шуларның 57 меңнән артыгы – беренче сыйныф укучылары. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы Рәисе Рөстәм Миңнеханов хәбәр итте.

Бүген Россия Федерациясе Хөкүмәте Рәисе урынбасары Дмитрий Чернышенко Татарстан Премьер-министры урынбасары Роман Шәйхетдинов белән Иннополис лицеенда булды. Монда ул илнең мәктәп укучылары һәм студентлары өчен «үз белемнәрен уртаклашыгыз» марафоны кысаларында фиджитал-спорт турында инновацион үсешкә һәм гармонияле буын тәрбияләүгә багышланган ачык дәрес үткәрде.

Бүген Татарстан Республикасы Хөкүмәте Йортында Татарстан Республикасы Рәисе Рөстәм Миңнеханов Россия Хөкүмәте Рәисе урынбасары Дмитрий Чернышенко белән очрашты.

Исегезгә төшерәбез, Дмитрий Чернышенко Татарстанда эш сәфәрендә. Иртән ул Иннополис Университетына барды, анда Иннополис Университеты тулай торакларының яңа торак корпусларын ачу тантанасында катнашты, Белем көне уңаеннан җыелышта беренче курс студентлары белән аралашты һәм Иннополиста инновацион проектларны тәкъдир итү белән танышты.

Бүген Татарстан Премьер-министры Алексей Песошин Чаллыга эш сәфәр кыла.

Белем көнендә ТР Министрлар Кабинеты башлыгы 16 нчы мәгариф үзәгендә һәм 57 нче гимназиядә булды, шулай ук 132 нче «Сандугач» балалар бакчасын ачуда катнашты.

Чарада шулай ук Россия Дәүләт Думасы депутаты Әлфия Когогина, Чаллы мэры Наил Мәһдиев, башка рәсми затлар катнашты.

Бүген Россия Хөкүмәте Рәисе урынбасары Дмитрий Чернышенко һәм Татарстан Республикасы Рәисе Рөстәм Миңнеханов КНИТУ-КАИ студентлары өчен яңа тулай торакта - Четаев урамындагы «студентлар йорты»нда булдылар.

Исегезгә төшерәбез, Дмитрий Чернышенко Казанга эш сәфәренә килде.

Россия Хөкүмәте Рәисе урынбасары Дмитрий Чернышенко һәм Татарстан Рәисе Рөстәм Миңнеханов Иннополис Университетында булдылар, анда тулай торакларның яңа корпусларын ачуда катнаштылар һәм беренче курс студентларын яңа уку елы башлану белән котладылар.
Рәсми Татарстан